cyanic-selkie/wikianc huggingface dataset:
ভারতীয় পতাকাবিধি
অন্যান্য পতাকার সঙ্গে
কর্পোরেট পতাকা বা বিজ্ঞাপনর বেনার জাতীয় অন্যান্য পতাকার সঙ্গে একসাথে প্রদর্শিত করতে হলে, পতাকাবিধি অনুযায়ী, পতাকাসমূহ পৃথক পৃথক দণ্ডে স্থাপন করার নিয়ম আছে; ভারতের জাতীয় পতাকা সেই ক্ষেত্রে এই পতাকাসমূহের মধ্যস্থলে অথবা দর্শকের দৃষ্টির থেকে সর্বদিকে অথবা পতাকামণ্ডলীতে অন্য পতাকার তুলনায় অন্ত:ত এক পতাকা-প্রস্থ উচ্চতায় প্রদর্শিত হয়। জাতীয় পতাকার দণ্ড এই মণ্ডলীতে সবগুলির আগে থাকে। যদি একটি পতাকাদণ্ডে সবগুলি পতাকা প্রদর্শিত করতে হয়, তবে জাতীয় পতাকা সবচেয়ে উপরে থাকে। অন্যান্য পতাকার সঙ্গে শোভাযাত্রার সময়ে ব্যবহৃত হলে, জাতীয় পতাকা শোভাযাত্রার সামনে অথবা সমাভিমুখী পতাকার সারিতে ব্যবহৃত হলে শোভাযাত্রার ডানদিকে অবস্থান করে।
অন্তর্দ্বার প্রদর্শনী
কোনো সভাকক্ষে সভানুষ্ঠান বা অন্য কোনো প্রকার অন্তর্দ্বার জনসমাবেশের সময় বিধি অনুসারে পতাকাটি ডানদিকে (দর্শকের বাঁদিকে) রাখতে হয়। অর্থাৎ, সভাকক্ষে বক্তার কাছে প্রদর্শিত করতে হলে একে বক্তার ডানদিকে রাখতে হয়। অন্য সময়ে এটিকে শ্রোতার ডানদিকে রাখতে হয়। পতাকাটির গেরুয়া রং শীর্ষে রেখে পূর্ণ প্রসারিত অবস্থায় প্রদর্শিত করা হয়। ষ্টেডিয়ামের দেওয়ালে লম্বভাবে প্রদর্শিত করতে হলে গেরুয়া ভাগটিকে দর্শকের দৃষ্টি অনুযায়ী বাঁদিকে রাখা হয়; ও পতাকার দড়িটি শীর্ষে স্থাপন করা হয়।
কুচকাওয়াজ ও অনুষ্ঠান প্রদর্শনী
অন্য পতাকার সঙ্গে কোনো শোভাযাত্রা বা কুচকাওয়াজ করতে হলে জাতীয় পতাকাকে অন্য পতাকার মাঝে বা ডানদিকে আলাদাভাবে রাখা হয়। মূর্তি, স্মৃতিস্তম্ভ বা নামলিপি উন্মোচনের অঙ্গ হিসাবে একে ব্যবহার করা যায় না। জাতীয় পতাকার দ্বারা এটিকে ঢাকাও যায় না। পতাকার সম্মানের অঙ্গ হিসাবে কোনো ব্যক্তি বা বস্তুর সন্মুখে একে অবনত করা যায় না, রেজিমেন্টাল পতাকা বা প্রতিষ্ঠানিক পতাকা সম্মান প্রদর্শনের অঙ্গ হিসাবে অবনত করা হতে পারে।
পতাকা উত্তোলন বা অবনমন অনুষ্ঠানের সময়, অথবা কুচকাওয়াজ বা রিভিউর সময়, উপস্থিত ব্যক্তিবর্গকে পতাকার দিকে মুখ করে উঠে দাঁড়াতে হয়। পদমর্যাদা থাকা ব্যক্তিদেরকে যথাবিধি অভিবাদন জানানো হয়। পতাকার সারি ব্যবহৃত হলে উপস্থিত ব্যক্তিবর্গকে পতাকাসমূহ পার হওয়ার সময় উঠে দাড়িয়ে সম্মান বা অভিবাদন জানাতে হয়। যেকোনো পদাধিকারী সেলুট না জানালে অভিবাদন গ্রহণ করা যায় না। জাতীয় সংগীত বাজাবার পরেই পতাকা অভিবাদন অনুষ্ঠিত হয়।
যানবাহনে প্রদর্শনী
কেবলমাত্র রাষ্ট্রপতি, উপরাষ্ট্রপতি, প্রধানমন্ত্রী, রাজ্যপাল ও লেফট্যানেন্ট গভর্নরগণ, মুখ্যমন্ত্রীগণ, কেবিনেট মন্ত্রীগণ এবং ভারতীয় সংসদ ও রাজ্য বিধানসভার জুনিয়র কেবিনেট সদস্যগণ, লোকসভা ও রাজ্য বিধানসভার অধ্যক্ষগণ, রাজ্যসভা ও রাজ্য বিধানপরিষদের চেয়ারমেনগণ, দিল্লী উচ্চতম ন্যায়ালয় ও উচ্চ ন্যায়ালয়ের বিচারপতিগণ ও সেনাবাহিনী, বিমানবাহিনী ও নৌবাহিনীর ফ্লেগ-রেঙ্ক আধিকারিকবৃন্দ নিজের যানবাহনে জাতীয় পতাকা উত্তোলনের অধিকারী। তারা যখনই প্রয়োজন বোধ করবেন, তখনই তাদের গাড়ীতে জাতীয় পতাকা উত্তোলন করতে পারেন। এই ক্ষেত্রে পতাকাটি একটি পতাকাদণ্ডে গাঁথা থাকে। দণ্ডটি বনেটের সামনে-মধ্যদিকে অথবা গাড়ীর সামনে-ডানদিকে দৃঢ়ভাবে আবদ্ধ থাকে। যখন সরকারী গাড়ীতে কোনো বিদেশী পদাধিকারী ভ্রমণ করেন, তখন তার দেশের পতাকা গাড়ীর সামনে-আগে এবং ভারতের জাতীয় পতাকা গাড়ীর সামনে-ডানদিকে প্রদর্শিত হয়।
রাষ্ট্রপতি, উপরাষ্ট্রপতি বা প্রধানমন্ত্রী বিদেশ ভ্রমণে গলে তাদের বিমানে জাতীয় পতাকা উত্তোলন করা হয়। যে দেশে ভ্রমণ করতে যাওয়া হয়, সেই দেশের জাতীয় পতাকাও বিমানে উত্তোলন করা হয়। তথাপি মধ্যে অন্য কোনো দেশে অবতীর্ণ হলে সৌজন্য স্মারক হিসাবে সেই দেশের জাতীয় পতাকাও উত্তোলনের রীতি আছে। রাষ্ট্রপতি দেশের মধ্যে কোনো স্থানে ভ্রমণে গেলে বিমানের যে দিক দিয়ে ওঠা নামা করেন সেইদিকে জাতীয় পতাকা প্রদর্শিত হয়। রাষ্ট্রপতি যখন বিশেষ রেলে দেশর কোনো স্থানে যান, তখন ড্রাইভার ইঞ্জিনে যে স্টেশনের-প্লেটফর্ম থেকে ট্রেনটি ছাড়ছে সেই দিকে মুখ করে জাতীয় পতাকা প্রদর্শিত করে। বিশেষ ট্রেনটি যখন নিশ্চল অবস্থায় থাকে বা কোনো স্টেশনে ঢোকার জন্য প্রবেশ করে কেবল তখন জাতীয় পতাকা প্রদর্শিত হয়।
অর্ধনমন
কেবলমাত্র রাষ্ট্রপতির নির্দেশিকা অনুসারে শোকের চিহ্ন হিসাবে জাতীয় পতাকা অর্ধনমিত রাখার রীতি আছে; রাষ্ট্রপতি সেইক্ষেত্রে শোককালীন সময়সীমাও নির্ধারিত করে দেন। অর্ধনমিত করার আগে পতাকাটি একবার সম্পূর্ণভাবে উত্তোলিত করা হয়। আর সূর্যাস্তর সময়ে অবনমিত করার আগেও এবার সম্পূর্ণ উত্তোলিত করে তারপর অবনমিত করা হয়। কেবলমাত্র জাতীয় পতাকাটি অর্ধনমিত করা হয়; অন্যান্য পতাকা স্বাভাবিক উচ্চতায় থাকে।
রাষ্ট্রপতি, উপরাষ্ট্রপতি ও প্রধানমন্ত্রীর মৃত্যুতে সমগ্র দেশে জাতীয় পতাকা অর্ধনমিত করে রাখা হয়। লোকসভার অধ্যক্ষ ও উচ্চতম ন্যায়ালয়ের প্রধান বিচারপতির মৃত্যুতে দিল্লীতে ও কোনো কেন্দ্রীয় কেবিনেট মন্ত্রীর মৃত্যুতে দিল্লী ও রাজ্যের রাজধানীতে জাতীয় পতাকা অর্ধনমিত করে রাখা হয়। রাষ্ট্রমন্ত্রীদের মৃত্যুতে দিল্লীতেপতাকা অর্ধনমিত করে রাখা হয়। রাজ্যপাল, লেফটেনেন্ট গভর্নর ও রাজ্যের মুখ্যমন্ত্রীদের মৃত্যুতে সংশ্লিষ্ট রাজ্যে জাতীয় পতাকা অর্ধনমিত করে রাখা হয়।
এছাড়া, কোনো পদাধিকারীর মৃত্যুসংবাদ এলে যদি পরদিন সূর্যোদয়র আগে অন্ত্যেষ্টি ক্রিয়া সম্পন্ন  না হয় তবে পরদিন থেকে জাতীয় পতাকা উপরে উল্লিখিত স্থানকাল অনুসারে অর্ধনমিত থাকে। অন্ত্যেষ্টি ক্রিয়া স্থলে জাতীয় পতাকা অর্ধনমিত করে রাখা হয়।
গণতন্ত্র দিবস, স্বাধীনতা দিবস, গান্ধী জয়ন্তী ও জাতীয় সপ্তাহ (৬-১৩ এপ্রিল), রাজ্যের প্রতিষ্ঠা দিবস বা ভারত সরকার নির্ধারিত অন্য কোনো জাতীয় উৎসবের দিন কেবলমাত্র মৃতের শরীর যে ভবনে সুরক্ষিত থাকে সেই ভবন বাদে অন্য কোনো স্থানে অর্ধনমিত রাখা হয় না। এই ক্ষেত্রে শরীর ভবনের থেকে অপসৃত হলে পতাকা সম্পূর্ণরূপে উত্তোলন করা হয়।
কোনো স্বতন্ত্র ক্ষেত্রে স্বরাষ্ট্র মন্ত্রালয়ের নির্দেশ অনুসারে বিদেশী পদাধিকারীর মৃত্যুতে রাষ্ট্রীয় শোক পালন করা হতে পারে। যদিও, কোনো বিদেশী রাষ্ট্রের রাষ্ট্রপ্রধান বা সরকার প্রধানের মৃত্যুর পর উপরে উল্লেখিত দিনগুলিতে ভারতীয় দূতাবাস জাতীয় পতাকা উত্তোলন করতে পারে।
রাষ্ট্রীয়, সামরিক বা কেন্দ্রীয় অর্ধসামরিক বাহিনীর অন্ত্যেষ্টিতে মৃতদেহ বা কফিনের উপর আচ্ছাদিত করা হয়। গেরুয়া রংটি মৃতদেহ বা কফিনের উপরদিকে থাকে। তথাপি পতাকাটি কবরস্থ বা চিতাতে ভষ্ম করা যায় না।
বিনষ্টীকরণ
জাতীয় পতাকা ক্ষতিগ্রস্থ হলে বা অপরিষ্কার হলে, একে ফেলে দেওয়া বা অমর্যাদায় নষ্ট করা যায় না। একে লোকচক্ষুর অন্তরালে পুড়িয়ে বা পতাকার মর্যাদার সঙ্গে সঙ্গতি রেখে সামঞ্জস্যপূর্ণ অন্য কোনো পন্থায় নষ্ট করা হয়। এর বাইরেও গঙ্গাতে বিসর্জন দেওয়া হয় বা সসম্মানে কবরস্থ করেও একে বিনষ্ট করা যায়।
গায়ত্রী দেবী (মধ্যপ্রদেশের রাজনীতিবিদ)
গায়ত্রী দেবী মধ্য প্রদেশ রাজ্যর একজন ভারতীয় রাজনীতিবিদ ছিলেন।  তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় বিজোয়ার বিধানসভা কেন্দ্রের প্রতিনিধিত্ব করেছিলেন।
আগর উদ্ভিদ
আগর উদ্ভিদ, (বৈজ্ঞানিক নাম: Aquilaria malaccensis) এক প্রকারের সুগন্ধি প্রদায়ক উদ্ভিদ। এটি Thymelaeaceae পরিবারের অন্তর্গত। অন্যান্য স্থানীয় নামের মধ্যে Aloe wood, Eagle wood, Aguruh, Krsnaguruh উল্লেখযোগ্য। এটি দক্ষিণ পূর্ব-এশীয় প্রজাতি। পৃথিবীতে আগর আতর পণ্যের প্রায় ১৬০ মিলিয়ন মার্কিন ডলারের রপ্তানি বাজার রয়েছে। মধ্যপ্রাচ্যের দেশগুলো আগর উড চিপস ও আতরের চাহিদা প্রচুর।
বিবরণ
এটি একটি মাঝারি ধরনের চিরসবুজ বৃক্ষ। উচ্চতা সাধারণত ৬০ থেকে ৮০ ফুট হয়ে থাকে। ০.৬-২.৫ মিটার ব্যাসের হয়ে থাকে। পাতা পাতলা ও চর্ম, উজ্জ্বল সবুজ। বাংলাদেশের সিলেট ও চট্টগ্রামে বিক্ষিপ্তভাবে দেখা যায়। এই গাছের ফুল সাদা রংয়ের। তিন বছরের কাছাকাছি সময়ে গাছে ফুল আসে। ফুল খুব ছোট, কাক্ষিক ছত্রাকার মঞ্জরিতে ঘ্নবদ্ধ। ফল ৪-৫ সেমি লম্বা, ডিম্বাকার।
বিস্তার
বাংলাদেশে সিলেটের পাহাড়ে জন্মে। ভুটান, ভারত, ইন্দোনেশিয়া, ইরান, লাওস, মালয়েশিয়া, মায়ানমার, ফিলিপাইন, সিঙ্গাপুর ও থাইল্যান্ডে পাওয়া যায়।
চাষাবাদ
আগর গাছ সাধারণত ঘন অর্ধ-চিরসবুজ বনের বৃক্ষ। এই গাছের বংশ বিস্তার হয় বীজ থেকে। গাছে জুন মাসে ফুল এবং আগস্ট মাসে ফল হয়। এই গাছ সিলেট এলাকার বন বিভাগ মাঝে মাঝে চাষ করে থাকে। বাড়ির আঙিনায়, রাস্তার পাশে, পতিত জমি, টিলা-টেঙ্গর এমনকি পরিত্যক্ত জমিতে আগর গাছ লাগানোর পর ফলন পাওয়া যায়।
গুনাগুণ
আগরের সুগন্ধি প্রশান্তিদায়ক এবং শরীরের শক্তি বৃদ্ধিকারী বলে কেউ কেউ মনে করে থাকেন। মালয় ও চাইনিজদের আদি চিকিৎসা পদ্ধতিতে রোগ নিরাময়ের ঔষধ প্রস্তুতির গুরূত্বপূর্ন উপাদান হিসাবে আগর কাঠ ব্যবহার হয়ে আসছে। অ্যারোমাথেরাপিতেও এর ব্যবহার আছে। এছাড়া মূত্রবর্ধক, কামোদ্দীপক, কোষ্ঠ্য পরিষ্কারক হিসাবে এর ব্যবহার পরিলক্ষিত হয়। বিভিন্ন ত্বকের রোগ, ব্রংকাইটিস, হাঁপানী ও বাত রোগে এর ব্যবহার হয়ে থাকে। আগর উড থেকে আহরিত তেল বিশ্বের সবচেয়ে মূল্যবান সুগন্ধি। এই সুগন্ধির বিশেষ বৈশিষ্ট হলো এটি একটি এ্যলকোহলমুক্ত সুগন্ধি। ধর্মীয় আচার অনুষ্ঠান ও সামাজিক-সাংস্কৃতিক আয়োজনে এ সুগন্ধির আকাশ ছোঁয়া চাহিদা বিশ্বজুড়ে। আগর উড থেকে তৈরি কাঠের টুকরা বা আগর তেল বা আগর আতর উভয়ই সুগন্ধি হিসাবে ব্যবহৃত হয়। আগর তেল ছাড়া কাঠ বা পাউডারজাত সামগ্রী থেকে ধূপের ন্যায় প্রজ্জ্বলনের মাধ্যমে আগরের সুবাস নেয়া হয়। আগর উডের নির্যাশ সুগন্ধি সাবান, স্যাম্পুসহ  অন্যান্য প্রসাধণ সামগ্রী তৈরিতে ব্যবহার করা হয়।।
পপাই
পপাই (Popeye the Sailor Man, পপাই দ্য সেইলর ম্যান) হচ্ছে অন্যতম জনপ্রিয় একটি কার্টুন ধারাবাহিক। মার্কিন কার্টুনিস্ট এলিজে ক্রিসলার সেগার এই জনপ্রিয় কার্টুনের নির্মাতা। ১৯২৯ সালের ১৭ জানুয়ারিতে কিং দৈনিকে এই কার্টুন চরিত্রের প্রথম প্রকাশ ঘটে। ১৯১৯ সাল থেকে প্রকাশিত থিম্বল থিয়েটার কার্টুন ধারাবাহিকের দশ বছর বয়সে এই চরিত্রের আগমন ঘটে। ১৯৩০-এর দশকে এটি অনেক জনপ্রিয় কাটুন চরিত্রে পরিণত হয়।
"আই অ্যাম পপাই দ্য সেইলর ম্যান" শিরোনামের সংগীতটি এই কার্টুন চরিত্রের মূল সংগীত।
আখতার হোসেন (সচিব)
আখতার হোসেন বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি যুব ও ক্রীড়া মন্ত্রণালয়ে সচিব ও সিনিয়র সচিব এবং স্বরাষ্ট্র মন্ত্রণালয়ের জননিরাপত্তা বিভাগে সিনিয়র সচিব হিসেবে দায়িত্ব পালন করেছেন। বর্তমানে তিনি প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে দায়িত্ব পালন করছেন।
শিক্ষাজীবন
আখতার ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৮৩ খ্রিষ্টাব্দে বিএসএস (সম্মান) ও ১৯৮৪ খ্রিষ্টাব্দে এমএসএস ডিগ্রি লাভ করেন। পরবর্তীকালে চাকুরিরত অবস্থায় সরকারের অনুমতি নিয়ে তিনি এলএলবি ও এমবিএ ডিগ্রি অর্জন করেন।
কর্মজীবন
আখতার হোসেন বাংলাদেশ সিভিল সার্ভিসের প্রশাসন ক্যাডারের কর্মকর্তা হিসেবে ১৯৮৮ খ্রিষ্টাব্দে সরকারি চাকরিতে যোগ দেন। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার, উপজেলা ম্যাজিস্ট্রেট ও উপজেলা নির্বাহী কর্মকর্তা, পানি সম্পদ মন্ত্রণালয়ে সিনিয়র সহকারী সচিব ও মন্ত্রীর সহকারী একান্ত সচিব, স্থানীয় সরকার বিভাগে উপসচিব ও যুগ্মসচিব এবং গৃহায়ন ও গণপূর্ত মন্ত্রণালয়ে অতিরিক্ত সচিব (প্রশাসন ও উন্নয়ন) পদে কর্মরত ছিলেন। ২০১৯ খ্রিষ্টাব্দে তিনি সচিব পদে পদোন্নতি লাভ করেন। তিনি যুব ও ক্রীড়া মন্ত্রণালয়ে সচিব ও সিনিয়র সচিব এবং স্বরাষ্ট্র মন্ত্রণালয়ের জননিরাপত্তা বিভাগে সিনিয়র সচিব হিসেবে দায়িত্ব পালন করেছেন। ২০২২ খ্রিষ্টাব্দের অক্টোবর মাসে তিনি সরকারি চাকরি থেকে অবসর লাভ করেন। ২০২৩ খ্রিষ্টাব্দের ফেব্রুয়ারি মাসে তিনি দুই বছর মেয়াদে প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে নিযুক্ত হন।
পটুয়াখালী-২
পটুয়াখালী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১২নং আসন।
সীমানা
পটুয়াখালী-২ আসনটি পটুয়াখালী জেলার বাউফল উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. স. ম. ফিরোজ বিনা প্রতিদ্বন্দ্বিতায় নির্বাচিত হন।
অ্যান নোবেলেটকে খুন
অ্যান নোবেলেট হত্যাকাণ্ড হচ্ছে ১৯৫৭ সালের একটি ব্রিটিশ অমীমাংসিত হত্যা মামলা। ১৯৫৭ সালের ৩০ ডিসেম্বর, সোমবার হার্টফোর্ডশায়ারের মার্শালস হিথে তার বাড়িতে যাওয়ার সময় ১৭ বছর বয়সী অ্যান নোবলেট নিখোঁজ হয়ে যায়। এক মাস পরে, ৩১ জানুয়ারি ১৯৫৮ সালে হুইটওয়েলের কাছে উডল্যান্ডে তার সম্পূর্ণ কাপড় পরিহিত লাশ পাওয়া যায়। তার দেহাবশেষ রেফ্রিজারেটেড হওয়ার লক্ষণ দেখায় এবং এই মামলাটিকে সংবাদ মাধ্যম "ডিপ ফ্রিজ মার্ডার" নামে অভিহিত করে। তদন্তের অংশ হিসেবে প্রায় দুই হাজার লোককে জিজ্ঞাসাবাদ করা হয়। এছাড়াও ঘটনাস্থলের চারপাশের ৩০ মাইল এলাকার মধ্যে রেফ্রিজারেশন ইউনিটের তদন্ত করা হয়। কিন্তু আজ পর্যন্ত কাউকে এই হত্যার দায়ে গ্রেপ্তার করা সম্ভব হয়নি।
অন্তর্ধান
১৯৫৭ সালের ৩০ ডিসেম্বর, সোমবার ওয়াটফোর্ড টেকনিক্যাল কলেজের ছাত্র অ্যান নোবলেট হার্টফোর্ডশায়ারের হারপেনডেনের লুর্দেস হলে বন্ধুদের সাথে একটি নৃত্যে অংশ নিয়েছিলেন। নাচের পর তিনি বন্ধুদের বিদায় জানান এবং হুইটহ্যাম্পস্টেডের কাছে মার্শালস হিথে বাড়ি ফেরার জন্য ৩৯১ গ্রিন লাইন বাসটি ধরেন, যেখানে তিনি তার বাবা-মা (হিউ এবং ইরা) এবং ভাইদের সাথে থাকতেন। সন্ধ্যা ছয়টার দিকে শার্লি এডওয়ার্ডস যখন বাড়ির কাছাকাছি মার্শালহিথ লেনের নিচে চেরি ট্রিস পানশালায় বাসটি নামিয়েছিলেন। তাকে নোবলেটকে শেষবারের মতো দেখা গিয়েছিল।
স্থানীয় এক বাসিন্দার একটি প্রতিবেদন ছিল, তার নিখোঁজ হওয়ার আনুমানিক সময়ে গাড়ির পিছনের আলোগুলি লেনে আরও দৃশ্যমান ছিল।
তার বাবা -মা তাদের মেয়েকে নিখোঁজ বলে রিপোর্ট করে। পুলিশ ওই এলাকায় কুকুরের সাথে তল্লাশি চালায় কিন্তু কিছুই পায়নি।
দেহ আবিষ্কার
১৯৫৮ সালের ৩১ জানুয়ারি হুইটওয়েলের হর্ন হিলের কাছে রোজ গ্রোভ উডসে (স্থানীয়ভাবে ইয়ংস উড নামে পরিচিত) হাঁটতে হাঁটতে দুই ভাই হিউ এবং ব্রায়ান সাইমন্ডস নোবলেটের লাশ খুঁজে পান; যেখানে তাকে শেষবার দেখা গিয়েছিল সেখান থেকে প্রায় সাত মাইল দূরে। পুলিশ প্রধান সড়ক থেকে y০০ গজ স্ক্রাব করে ঘটনাস্থলে উপস্থিত হয় এবং নোবেলেটের দেহ সম্পূর্ণ পরিহিত অবস্থায় এবং তার চশমা সহ পাওয়া যায়; তার জিনিসপত্র কাছাকাছি পাওয়া গেছে। এটি নির্ধারিত হয়েছিল যে তাকে শ্বাসরোধ করা হয়েছিল এবং সম্ভবত যৌন নির্যাতনের শিকার হয়েছিল। তার দেহও হিমায়িত কঠিন অবস্থায় পাওয়া গেছে।
তদন্ত
এই অপরাধের তদন্ত করেন হার্টফোর্ডশায়ার সিআইডির গোয়েন্দা প্রধান সুপারিন্টেন্ডেন্ট রবার্ট এলওয়েল। তাকে নিউ স্কটল্যান্ড ইয়ার্ডের মার্ডার স্কোয়াডের গোয়েন্দা সুপারিন্টেন্ডেন্ট রিচার্ড লুইস সহায়তা করেছিলেন। তারা অনুমান করে অ্যানকে সম্ভবত তার পরিচিত কেউ বাস স্টপ ও তার বাড়ির মধ্যে তুলে নিয়ে গিয়েছে। নোবলেটের দেহ হিমায়িত হওয়া স্বাভাবিক ঘটনা হতে পারে না। কারণ তার অন্তর্ধান এবং আবিষ্কারের মধ্যবর্তী সময়ের তাপমাত্রা বেশ স্বাভাবিক ছিল। তদন্ত কর্মকর্তারা এখন বিবেচনা করেছেন যে নোবলেটের দেহ ফ্রিজে রাখা হয়েছে এবং সংবাদ মাধ্যম এই হত্যাকাণ্ডকে "ডিপ ফ্রিজ মার্ডার" বলে অভিহিত করেছে।
যদিও নোবলেটের দেহ পুরোপুরি কাপড় পরিহিত অবস্থায় পাওয়া গেছে, তবে দেখা গেছে যে তাকে বিবস্ত্র করা হয়েছে এবং পুনরায় পোশাক পরানো হয়েছে। তার অন্তর্বাসের বোতামগুলি ভুলভাবে সংযুক্ত করা হয়েছিল।
নোবলেটের ময়নাতদন্তের সময় নির্ধারণ করা হয়েছিল যে অপহৃত হওয়ার পরপরই তিনি মারা গিয়েছিলেন, কারণ সেদিন তিনি যে খাবার খেয়েছিলেন তা হজম হয়নি। হোম অফিসের প্যাথলজিস্ট ডাঃ ফ্রান্সিস ক্যাম্পস, যিনি পোস্ট মর্টেম করেছিলেন, তিনি নির্ধারণ করেছিলেন যে যেখানে তাকে পাওয়া গিয়েছিল সেই কাঠে নিয়ে যাওয়ার আগে নোবলেটের দেহ সম্ভবত একটি রেফ্রিজারেশন ইউনিটে রাখা হয়েছিল।
পুলিশ সিদ্ধান্ত নিয়েছে যে অপহৃত হওয়ার পরপরই নোবলেটকে হত্যা করা হয়েছে এবং তারপরে তার লাশ একটি রেফ্রিজারেশন ইউনিটে রাখা হয়েছে। খুনি তখন হিমায়িত দেহটি নিয়ে যায় এবং একটি গাড়ি থেকে কাঠে নিয়ে যায় (টেনে নিয়ে যাওয়ার কোনও চিহ্ন ছিল না) যেখানে পরে এটি পাওয়া যায়। তারা নির্ধারণ করেছিল যে হত্যাকারী ১১ পাথরের হিমায়িত দেহটি যেখানে স্থাপন করা হয়েছিল সেখানে নিয়ে যাওয়ার জন্য শক্তিশালী হত, এবং এটাও বোঝায় যে নোবলেটের দেহের নিচে এবং পাশে উদ্ভিদের বৃদ্ধির পার্থক্যের অর্থ হ'ল তাকে সম্ভবত আবিষ্কৃত হওয়ার এক পক্ষকাল আগে পর্যন্ত সেখানে রাখা হয়েছিল।
অপরাধস্থলের ৩০ মাইল ব্যাসার্ধের মধ্যে সমস্ত রেফ্রিজারেশন ইউনিটের ব্যাপক পুলিশ অনুসন্ধানে কিছুই পাওয়া যায়নি। স্থানীয় কৃষিজমি, বহির্ভবন এবং কারখানাগুলিও অনুসন্ধান করা হয়েছিল।
হত্যার উদ্দেশ্য টি যৌন প্রকৃতির বলে মনে হয়েছিল।
মামলা পর্যালোচনা
হত্যার পর কয়েক দশক ধরে বেশ কয়েকটি মামলার পর্যালোচনা হয়েছে; সর্বশেষ ফেব্রুয়ারি ২০১৭ সালে। পুলিশ স্বীকার করেছে যে খুনি মাঝের বছরগুলিতে মারা যেতে পারে। এই মামলায় ডিএনএ প্রমাণের অভাবের কারণে হত্যার পরিচয় আবিষ্কারের সম্ভাবনা কম, কারণ কোনও শারীরিক প্রমাণ অবশিষ্ট নেই।
গিরদাপ
গিরদাপ বা ঘিরদাপ (Гирдап)৷ হল বুলগেরিয়ার প্রথম বেসরকারি ব্যাংক বা আর্থিক প্রতিষ্ঠান। এটি ১৮৮১ সালে রুশ শহরে স্থাপিত হয়৷ ১৯২৫ সালে বন্ধ হওয়ার পূর্ব পর্যন্ত গিরদাপ ছিল বুলগেরিয়ার দুটি বড় ব্যাঙ্কের একটি এবং বুলগেরিয়ান কমার্শিয়াল ব্যাঙ্কের মত এটিও নির্ভরশীল ছিল স্থানীয় মানুষ ও ব্যক্তিগত মূলধনের ওপর৷ বাল্কান যুদ্ধ এবং প্রথম বিশ্বযুদ্ধের আগে বুলগেরিয়ার ছয়টি বড় ব্যাঙ্কের মধ্যে গিরদাপ স্থান পেয়েছিল৷ যুদ্ধ চলাকালীন গিরদাপের অর্থনৈতিক গোষ্ঠী দেশের মধ্যে সবচেয়ে প্রভাবশালী ছিল৷
প্রথম বছরগুলো
উসমানীয় সাম্রাজ্য থেকে বুলগেরিয়ার মুক্তি এবং প্রিন্সিপালিটি অব বুলগেরিয়া স্থাপনের পর চার বছর অতিক্রম করার আগেই ১৮৮১-র ১লা ডিসেম্বর গিরদাপ-এর গঠনকারী সভাটি আয়োজিত হয়৷ সেই সময় বুলগেরিয়ার উত্তরপূর্বে অবস্থিত রশ শহর ছিল প্রধান আর্থিক কেন্দ্রস্থল৷ রুশ সমৃদ্ধশালী হয়েছিল দানিউব নদী-র তীরে গুরুত্বপূর্ণ বন্দর হিসেবে, দ্রুত শিল্পোন্নতির জন্য এবং নদীপথে মধ্য ইয়োরোপের সাথে দৄঢ় প্রতিষ্ঠিত বন্ধনের জন্য৷ যদিও ব্যাঙ্কিং তখন এক নতুন ধারণা ছিল কারণ বেশির ভাগ মানুষ টাকা ধার নিত সুদের কারবারীদের কাছ থেকে এবং তাদের সঞ্চয় পরিচিত মানুষজনের কাছে বিশ্বাস করে রাখত৷ পরবর্তী ব্যাঙ্ক পরিচালক বঙ্কো বোয়েভ এর কথায়- "গিরদাপ ব্যাঙ্কের প্রতিষ্ঠাতারা চেয়েছিলেন জনগণকে সুদের কারবারীদের হাত থেকে মুক্ত করতে"। কিন্ত দেশে সর্বাঙ্গীণ মূলধনের অভাবে এই ব্যাঙ্কের ঋণের উপর সুদের হার ছিল বেশ বেশির দিকেই-১৫-১৮% যদিও সুদকারবারীদের দেওয়া সুদের হার ছিল ২০-৩০%-র ও বেশি। এই ব্যাঙ্ক ১৮৮২-র ১লা জানুয়ারী সরকারিভাবে চালু হল। রুশ শহরের পার্শ্ববর্তী অঞ্চল গিরদাপ-এর নাম অনুসারে এই ব্যাঙ্কের নাম রাখা হয় গিরদাপ এবং এখানেই গঠনকারী সভা আয়োজিত হয়।
সূচনাতে গিরদাপের মূলধন ছিল ১৩৮০ বুলগেরিয়ান গোল্ড লেভা, যদিও ১৮৮২-র শেষে মূলধন পাঁচগুণ বৃদ্ধি পেয়ে হয়েছিল ৬৯০০ লেভা। ১৮৮৬ সালে গিরদাপের মূলধন ছিল ৭০৩০০ লেভা। সেই বছরই ব্যাঙ্ক প্রথমবারের জন্য একজন কেরানী নিয়োগ করেছিল। ১৮৯১ সালে কোম্পানির দশম বার্ষিকীতে ব্যাঙ্ক ৩০০০০০ লেভা খরচ করেছিল এবং ১৮৯৪ সালে ব্যাঙ্কের মূলধন বৃদ্ধি পেয়ে হল ১০০০০০০ লেভা। আমানতকারীদের কোম্পানি হিসেবে সূচিত হলেও ১৮৯৪ সালে এটা হল জয়েন্ট স্টক ক্রেডিট কোম্পানি। ১৮৯৮ সালে গিরদাপের মূলধন হল ১৫০০০০০ লেভা এবং একটা নতুন বিধিবদ্ধ আইন স্বীকৃত হল যার ফলে পরিচালন সমিতির সদস্য সংখ্যা বাড়িয়ে ১২ জন করা হয়। এর মধ্যে রুশ শহরের সবচেয়ে ধনবান ও বিশিষ্ট লোকজন ছিল যারমধ্যে সর্বাধিক উল্লেখযোগ্য চেয়ারম্যান স্তেফান সিমেওনভ। ১৯০২ এর শরতে গিরদাপ প্রথম রুশ শহরের বাইরে অফিসের শাখা খুলল - কৃষ্ণ সাগরের উপকূলে ভারনা বন্দরে, ডবরিচ এর ডবরুজান শহরে এবং ইস্তানবুলে(কনস্টান্টিনোপল), যা ছিল উসমানীয় সাম্রাজ্যের রাজধানী এবং বলকান অঞ্চল-এর সবচেয়ে বড় শহর। ইস্তানবুলে ব্যাঙ্কের শাখাটি এই ফরাসি "সোসাইতে দে ক্রেদিত ঘিরদাপ" এই ফরাসি নামে পরিচিতি পেল যদিও এই শাখাটি মাত্র ১৮ মাস খোলা ছিল এবং রাজনৈতিক চাপে এটি বন্ধ হয়। ১৯১০ সালের ১লা আগস্ট সিলিস্ত্রা-তে একটি অফিস খোলা হয়েছিল। চালু হওয়ার পর থেকেই গিরদাপ রাজনৈতিক উদ্দেশ্যে ব্যবহৃত হয় এবং পরে এটিকে যুক্ত করা হয় স্তেফান স্তাম্বলভ -এর পপুলার লিবারাল পার্টির সাথে। অন্যদিকে ১৮৮৫ তে রুশ শহরে স্থাপিত বুলগেরিয়ান কমার্শিয়াল ব্যাঙ্ক (বালগারস্কা টারগোভস্কা ব্যাঙ্কা) পপুলার পার্টির ঘনিষ্ঠ ছিল। দুটো ব্যাঙ্কের মধ্যে প্রতিযোগিতা ছিল পৌরঋণ দেওয়ার বিষয়ে এবং এই প্রতিযোগিতায় তারা নিয়মিত নিজেদের রাজনৈতিক যোগাযোগ ব্যবহার করত। এই সম্পর্কের জের বুলগেরিয়ান রাজকোষে খারাপ প্রভাব ফেলেছিল। কারণ রাজনৈতিক নেতারা যারা কমার্শিয়াল ব্যাঙ্কের অংশীদার ছিলেন অথবা কোনো না কোনো ভাবে গিরদাপের সঙ্গে যুক্ত ছিল তারা দেশের চেয়ে নিজেদের সুযোগ স্বার্থ চরিতার্থ করতে নানা ধরনের চুক্তি করত। বিংশ শতাব্দীর প্রথম দশকে বুলগেরিয়ান অর্থনীতি সুদৃঢ় হয়েছিল এবং উদ্ভূত শিল্পের জন্য প্রচুর অর্থের প্রয়োজন হয়,ফলে স্থানীয় ব্যাঙ্কগুলির গুরুত্ব বৃদ্ধি পেয়েছিল । ১৯১১ সালে গিরদাপের মূলধন ছিল ২মিলিওন লেভা এবং ১৯১২-তে বুলগেরিয়ান কমার্শিয়াল ব্যাঙ্ক এবং ডয়েশ ব্যাঙ্ক-সংক্রান্ত ক্রেডিট ব্যাঙ্ক(ক্রেডিটনা ব্যাঙ্কা)-এর পরেই গিরদাপ তৃতীয় বৃহত্তম স্থান লাভ করেছিল। তুলনামুলকভাবে বুলগেরিয়ার বেসরকারী ব্যাঙ্কিং ক্ষেত্রের পরিধি কম ছিল।
পূর্ণ বিকাশ এবং দেউলিয়া অবস্থা
বালকান যুদ্ধ এবং প্রথম বিশ্বযুদ্ধর(১৯১২-১৯১৮) সময়ই গিরদাপ ব্যাঙ্ক পূর্ণ বিকশিত হয়েছিল। তখন এই ব্যাঙ্ক সাম্রাজ্যের প্রথম সারির আর্থিক দলের মধ্যে ছিল এবং সরকারের ঘনিষ্ঠ ছিল। এই ব্যাঙ্ক নিয়ন্ত্রণ করত প্রায় ৮৩.৯৭ মিলিয়ন লেভা বিনিয়োজিত মূলধন। ফলে এই ব্যাঙ্ককে জেনেরাল ক্রেডিট সোসাইটি, বালকান ব্যাঙ্ক এবং বুলগেরিয়া কমার্শিয়াল ব্যাঙ্ক ইত্যাদি আর্থিক দলের থেকে এগিয়ে রেখেছিল। যুদ্ধের সময় বুলগেরিয়ান ব্যাঙ্কগুলো শাখা কোম্পানি খুলেছিল অথবা নতুন নতুন ক্ষেত্রে মূলধন বিনিয়োগ করেছিল যার মধ্যে গিরদাপও ছিল। গিরদাপ-এর একটি উল্লেখযোগ্য উদ্যোগ হল আন্তর্জাতিক পরিবহন কোম্পানি ট্রান্সবাল্কানিয়া যার মূলধন ছিল ১০০০০০ লেভা। কোম্পানির ৫০০ শেয়ারের মধ্যে ২০০ শেয়ারের মালিকানা ছিল গিরদাপ- এর এবং ১৭০ শেয়ারের মালিক ছিলেন ব্যাঙ্কের তিনজন ম্যানেজার বা কর্মচারী । প্রথম বিশ্বযুদ্ধর সময় অর্থাৎ লিকুইডেট হওয়ার আগে ট্রান্সবাল্কানিয়া পরিবহন ব্যবসায় সক্রিয় ছিল বুলগেরিয়া থেকে এডিরনে,আলেক্সান্দ্রপালি, থেসালোনিকি, নিস এবং দানিউব নদী বরাবর। যুদ্ধের সময় গিরদাপ তামাক ব্যবসায় জড়িত ছিল এবং মডার্ন ডুপনিসটা, ব্লেগোয়েভগ্রাদ,ও যান্থি-তে এর গুদাম ছিল। এই কারণেই ১৯১৬-র ২১শে মে দ্য বুলগেরিয়ান মেসিডোনিয়ান ব্যাঙ্ক(বালগারস্কা মেকডনস্কা ব্যাঙ্কা) স্থাপিত হল। এর নিজস্ব মূলধন তুলনামুলকভাবে বেশি ছিল ৪৬.৯৫ মিলিয়ন লেভা বিপরীতে জমা ছিল মাত্র ১৩.৩১ মিলিয়ন লেভা, যার থেকে বোঝা যায় এই ব্যাঙ্ক মূলত বাণিজ্যিক ব্যাঙ্ক হিসেবে সক্রিয় ছিল। কোনো না কোনো ভাবে গিরদাপের সঙ্গে সম্পর্কিত অন্যান্য ব্যাঙ্কগুলো হল ১৯০৬ সালে স্থাপিত সোফিয়া ব্যাঙ্ক(সফিয়াস্কা ব্যাঙ্কা), ১৯১২ সালে স্থাপ বুলগেরিয়ান সিওরটি ব্যাঙ্ক(বালগারস্কা গারান্টসিওন্না ব্যাঙ্কা) এবং ১৯১৭ সালে স্থাপিত বুলগেরিয়ান ফরেস্ট কমার্শিয়াল ব্যাঙ্ক(বালগারস্কা গোরস্কো-টারগোভস্কা ব্যাঙ্কা)। প্লেভেন-ভিত্তিক লেভ সিমেন্ট কারখানা ১৯১৭ সালে স্থাপিত হয়েছিল, এর প্রধান অংশীদার ছিলেন গিরদাপের পরিচালন সমিতির সদস্য ইভান কোভাচেভ। ইস্কার জর্জের কুরিলো খনির মূলধনের ৯০% গিরদাপের নিয়ন্ত্রণে ছিল অথবা এই ব্যাঙ্কের প্রধান ব্যক্তিত্ব ইভান কোভাচেেভ ও বঙ্কো বোয়েভ এর দ্বারা নিয়ন্ত্রিত হত।. জাতীয় শিল্পের সাহায্যের ব্যাপারে গিরদাপের সক্রিয় ভূমিকা থাকলেও গিরদাপ গুরুত্বপূর্ণ অবদান রাখতে ব্যর্থ হয়েছিল এবং যথেষ্ট পরিমাণ লাভ না হওয়ায় ক্রমে ক্রমে অংশগ্রহণ কমিয়ে এনেছিল।
প্রথম বিশ্বযুদ্ধের পর সরকারের কাছ থেকে নিরাপত্তা পাওয়ার ব্যাপারে গিরদাপ বঞ্চিত হয়েছিল কারণ নতুন কৃষিপ্রধান সরকার অ্যালেক্সান্ডার স্তামবোোলিস্কি -র সঙ্গে এই ব্যাঙ্কের কোনো সংযোগ ছিল না। ১৯১৯ সালে বারকোভিতসা-তে বঙ্কো বোয়েেভ আটমাসের জন্য কারারুদ্ধ হয়েছিলেন এবং বেকসুর খালাস পেয়েছিলেন। বিচারের জন্য পাঠানো হল ইভান কোভাচেভকে কিন্তু ব্যাঙ্কের অর্থ সীল করে দেওয়া হল। ১৯২২ সালে বুলগেরিয়ান ন্যাশনাল ব্যাঙ্ক, গিরদাপ ব্যাঙ্কের অ্যাকাউন্ট বন্ধ করে দিল। এর ফলে ১৯২৩ এর মধ্যে ৩৮ মিলিয়ন লেভা জমা অর্থ তুলে ফেলা হল এবং দেনাদাররা, যার মধ্যে গিরদাপের পরিচালন সমিতির সভ্যরাও ছিলেন তাঁরা আইনের বিরুদ্ধে আপত্তি প্রকাশ করল। সেই সময় বুলগেরিয়ান ন্যাশনাল ব্যাঙ্ক, গিরদাপের সর্বপ্রধান পাওনাদার, গিরদাপের দেউলিয়া ঘোষণার বিরুদ্ধে ছিল। কিন্তু দু-বছর পরে বুলগেরিয়ান ন্যাশনাল ব্যাঙ্ক ও তার মত পাল্টে ফেলে। ১৯২৫ সালের তেসরা ফেব্রুয়ারি গিরদাপকে দেউলিয়া ঘোষণা করা হল এবং ব্যাঙ্কের কর্মকর্তা বঙ্কো বোয়েভ, ইভান কোভাচেভ আর নিকোলা কোভাচেভ -কে গ্রেপ্তার করা হল।
রুশে অবস্থিত সদর দপ্তর
গিরদাপের কেন্দ্রীয় অফিস রুশ শহরের একটি ঐতিহাসিক অট্টালিকায় ছিল যার ঠিকানা ২ অ্যালেেক্সান্দারভস্কা স্ট্রিট। এটি ২৮০০ বর্গ ফুট (২৬০ বর্গ মিটার )জায়গা নিয়ে গঠিত। এই অট্টালিকা ১৮৯৬ সালে শেষ হয়েছিল, এর নকশা করেছিলেন হয় স্তোয়ান জোলোতভ এবং উদো রিবাউ (ইনি রুশ শহরের ওল্ড হাই স্কুল অফ মিউজিক এর স্থপতি) অথবা স্যামুইল দানাইলভ যিনি তখনও স্থাপত্যের ছাত্র ছিলেন। এর উল্টোদিকে একটা বাড়ি ছিল যেটি ১৮৯৭ সালে ভিয়েনিজ স্থপতি জর্জ ল্যাং নির্মাণ করেছিলেন যার মালিক ছিলেন সুরা ব্যবসায়ী পিটার পেত্রভ। কাজেই গিরদাপের কেন্দ্রীয় দপ্তর ছিল সমগ্রভাবে স্থাপত্যের নিদর্শন এবং সেটা ছিল লিবার্টি স্কোয়ার থেকে রুশ শহরের কমার্শিয়াল স্ট্রীট -এর প্রবেশপথ, তাই সকলের দৃষ্টিগোচরে আসত। ওখানেই ছিল মনুমেন্ট অফ লিবার্টি।
১৯১৩ সালে আগুনে এই অট্টালিকার চিলেকোঠার ঘরটি নষ্ট হয়ে যায়। ১৯৩৫ সালে আরো এক তলা বাড়িয়ে কেন্দ্রীয় দপ্তরকে তিনতলা অট্টালিকায় পরিণত করেন বাস্তুশিল্পী টোদের টোনেভ। ট্রেডমার্ক ঘড়ি উনিশ শতকের শেষদিকে লাগানো হয়েছিল। ১৯৬৪ থেকে ১৯৬৭-র মধ্যে অট্টালিকার অভ্যন্তর নতুন করে সাজিয়ে গুছিয়ে উপযোগী করা হয়েছিল সিটি পিপলস্ কাউন্সিল হিসেবে। বর্তমানে এটি রুশ শহরের পরিচালন গৃহ হিসেবে ব্যবহৃত হয়।
মঞ্জুরুল আহসান মুন্সী
মঞ্জুরুল আহসান মুন্সী একজন বাংলাদেশী রাজনীতিবিদ। কুমিল্লা-৪ আসনের সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ১৯৯১, ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে টানা চারবার সাংসদ নির্বাচিত হন, তিনি ১৯৫০ সালের ১ জানুয়ারি কুমিল্লার দেবিদ্বারে জন্মগ্রহণ করেন।
জন্ম ও প্রাথমিক জীবন
মঞ্জুরুল আহসান মুন্সী ১ জানুয়ারি ১৯৫০ সালে কুমিল্লার দেবিদ্বার উপজেলায় জন্মগ্রহণ করেন।
রাজনৈতিক ও কর্মজীবন
ইঞ্জিনিয়ার মঞ্জুরুল আহসান মুন্সী কুমিল্লা উত্তর জেলা বিএনপির সভাপতি। ১৯৯১ সালের নির্বাচনে ন্যাপ প্রধান প্রয়াত অধ্যাপক মোজাফফর আহমেদকে পরাজিত করে প্রিথম এমপি নির্বাচিত হন ইঞ্জিনিয়ার মঞ্জুরুল আহসান মুন্সী। এর পর ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে সাল পর্যন্ত টানা চারবার সংসদ সদস্য নির্বাচিত হয়েছেন।
স্টামেন গ্রিগরভ
স্টামেন গিগভ গ্রিগরভ (Стамен Гигов Григоров; ২৭ অক্টোবর, ১৮৭৮ - ২৭ অক্টোবর, ১৯৪৫) একজন বুলগেরীয় চিকিৎসক ও অনুজীব বিজ্ঞানী ছিলেন। তিনি দধি প্রক্রিয়াজাত করণে ব্যবহৃত ব্যাকটেরিয়া ল্যাক্টোব্যাসিলাস বুলগারিকাস ব্যাসিলাস আবিষ্কার করেন। এছাড়াও যক্ষ্মা রোগের চিকিৎসায় তার অবদান ছিল। বুলগেরিয় সরকার তাদের আনুষ্ঠানিক দধি উৎপাদনে গ্রিগরভের আবিষ্কৃত ব্যাকটেরিয়ার মিশ্রণ ব্যবহার ও রপ্তানি করে।
জীবনী
স্টামেন গ্রিগরভ ১৮৭৮ সালের ২৭ অক্টোবর বুলগেরিয়ার পারনিক প্রদেশের ট্রান মিউনিসিপালিটির স্টুডেন ইজভর গ্রামে জন্মগ্রহণ করেন। তিনি ফ্রান্সের মন্টপেলিয়ার হতে প্রাকৃতিক বিজ্ঞানে মাধ্যমিক শিক্ষা এবং জেনেভা বিশ্ববিদল্যালয় হতে চিকিৎসাশাস্ত্রে শিক্ষা গ্রহণ করেন। মাত্র ২৭ বছর বয়সে গ্রিগরভ তার বিখ্যাত আবিষ্কার করেন। জেনেভাতে অধ্যাপক লিও মাসলের অনুজীব গবেষণাগারে তিনি আবিষ্কার করেন ব্যাসিলার গণের একটি নির্দিষ্ট প্রজাতির ব্যাক্টেরিয়া দই পাতনের মূল নিয়ামকের কাজ করে। তার আবিষ্কৃত নতুন প্রজাতির ব্যক্টেরিয়াটির বৈজ্ঞানিক নাম ল্যাক্টোব্যাসিলাস বুলগারিকাস রাখা হয়।
১৯৫০ দশকে বুলগেরিয়া রাষ্ট্রীয়ভাবে দই উৎপাদন সংস্থা গঠন করে 'আনুষ্ঠানিক বুলগেরীয় দধি' তৈরির জন্য স্টামেনের আবিষ্কৃত ব্যাকটেরিয়ার 'স্ট্রেইন' একটি নির্দিষ্ট মিশ্রণের পেটেন্ট এবং প্রচার করে। বুলগেরিয়া এই মিশ্রণটি অনেক দেশে দই উত্পাদকের কাছে এখনো রফতানি করে।
ল্যাক্টোব্যাসিলাস বুলগারিকাস আবিষ্কার ছাড়াও স্টামেন ১৯০৬ সালে আলবার্ট কালমেটের পাশাপাশি যক্ষ্মার চিকিৎসায় অবদান রেখেছিলেন। তিনি বৈজ্ঞানিক গবেষণার মাধ্যমে যক্ষ্মার চিকিৎসায় পেনিসিলিন ছত্রাকের নিরাময় প্রভাব দেখিয়েছিলেন।
স্টামেন ১৯৪৫ সালে তার জন্মদিনের দিন মৃত্যুবরণ করেন।
সম্মাননা ও শ্রদ্ধাঞ্জলি
স্টামেন গ্রিগরভের নামানুসারে অ্যান্টার্কটিকা র পামার দ্বীপপুঞ্জের অন্তর্গত, ব্রাবান্ট দ্বীপের গ্রিগরভ হিমবাহের নামকরণ করা হয়। তার নিজ শহরে তার সম্মানে বিশ্বের একমাত্র দধি জাদুঘর স্থাপিত হয়। ২০২০ সালে তার ১৪২তম জন্মবার্ষিকী গুগল তাদের হোমপেজে স্টামেন গ্রিগরভের গুগল ডুডল প্রদর্শন করে উদ্‌যাপন করে।
মাতেউ মোরে
মাতেউ হাউমে মোরে বাউসা (Mateu Morey; জন্ম: ২ মার্চ ২০০০; মাতেউ মোরে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মানাকোর এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন।
স্পেনীয় ফুটবল ক্লাব পেত্রার যুব পর্যায়ের হয়ে খেলার মাধ্যমে মোরে ফুটবল জগতে প্রবেশ করেছেন এবং পরবর্তীকালে মানাকোর, মায়োর্কা এবং বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ১১ ম্যাচে অংশগ্রহণ করেছেন। ২০১৯–২০ মৌসুমেই তিনি জার্মান ক্লাব বরুসিয়া ডর্টমুন্ডে যোগদান করেছেন।
২০১৬ সালে, মোরে স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, মোরে এপর্যন্ত ৩টি শিরোপা জয়লাভ করেছেন, যার মধ্যে ১টি বার্সেলোনার হয়ে, ১টি বরুসিয়া ডর্টমুন্ডের হয়ে এবং ১টি স্পেনের হয়ে জয়লাভ করেছেন।
আন্তর্জাতিক ফুটবল
মোরে স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৫ ম্যাচে ৩টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৭ সালের ৩রা মে তারিখে তুরস্ক অনূর্ধ্ব-১৭ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
কালী
কালী (সংস্কৃত: काली) বা কালিকা (সংস্কৃত: कालिका) হলেন একজন হিন্দুধর্মের দেবী। তিনি দেবী দুর্গা বা পার্বতীর একটি রূপ। তাকে মৃত্যু, সময় ও পরিবর্তনের কর্তা বলে মনে করা হয়। তন্ত্র অনুসারে কালী দশমহাবিদ্যার প্রথম দেবী। কেরালা ব্যতীত সমগ্র দক্ষিণ-পূর্ব এশিয়া এবং ভারতীয় উপমহাদেশে কালীকে ভগবান শিবের স্ত্রী পার্বতীর রূপ হিসাবে বিশ্বাস করা হয়। কেরালার লোকবিশ্বাস অনুসারে— ভগবান শিবের তৃতীয় নয়ন থেকে রাক্ষসদের ধ্বংস করার জন্য তিনি আবির্ভূতা হন, তাই কেরালায় তাঁকে ভৈরবোপপত্নী মহাকালী বলা হয়।
ব্যুৎপত্তি
কালী হল "সময়" বা "কালের পূর্ণতা" এর স্ত্রীলিঙ্গ রূপ যার পুংলিঙ্গ বিশেষ্য "কাল", যা ভগবান শিবের নাম। এই শব্দের অর্থ ‘কৃষ্ণ’ (কালো) বা ‘ঘোর বর্ণ’। সমজাতীয় কাল (নিযুক্ত সময়) কাল (কালো) থেকে আলাদা, কিন্তু এগুলি জনপ্রিয় ব্যুৎপত্তিবিদ্যার মাধ্যমে যুক্ত হয়েছে। তাকে বলা হয় কালী মাতা (অন্ধকার মা) এবং এছাড়াও কালী যা এখানে সঠিক নাম বা বর্ণনা হিসাবে "গাঢ় নীল" হিসাবে পড়া যেতে পারে।
ইতিহাস
যদিও কালী শব্দটি অথর্ববেদের প্রথম দিকেই আবির্ভূত হয়, তবে সঠিক নাম হিসেবে এটির প্রথম ব্যবহার কথক গৃহসূত্রে (১৯.৭)।
ডেভিড কিন্সলির মতে, কালীকে হিন্দু ঐতিহ্যে সর্বপ্রথম ৬০০ খ্রিস্টাব্দের দিকে স্বতন্ত্র দেবী হিসাবে উল্লেখ করা হয়েছে এবং এই গ্রন্থগুলি "সাধারণত তাকে হিন্দু সমাজের পরিধিতে বা যুদ্ধক্ষেত্রে স্থাপন করে।" তাকে প্রায়শই শিবের শক্তি হিসেবে গণ্য করা হয় এবং বিভিন্ন পুরাণে তার সাথে ঘনিষ্ঠভাবে জড়িত।
ইউক্রেনের ভাষা
ইউক্রেনীয় ভাষা ইউক্রেনের সরকারি ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ।
কালী
ইতিহাস
ষষ্ঠ শতাব্দীর দেবীমাহাত্ম্য যুদ্ধক্ষেত্রে তার সবচেয়ে পরিচিত চেহারা। দেবীমাহাত্ম্যের প্রথম অধ্যায়ের দেবতা হলেন মহাকালী, যিনি ঘুমন্ত বিষ্ণুর শরীর থেকে দেবী যোগ নিদ্রা রূপে আবির্ভূত হন যাতে ব্রহ্মা ও বিশ্বকে মধু ও কৈতভ নামক দুটি অসুর থেকে রক্ষা করার জন্য তাকে জাগিয়ে তোলা হয়। বিষ্ণু জেগে উঠলে তিনি দুই অসুরের বিরুদ্ধে যুদ্ধ শুরু করেন। ভগবান বিষ্ণুর সাথে দীর্ঘ যুদ্ধের পর যখন দুই অসুর অপরাজিত হলেন তখন মহাকালী দুই অসুরকে মোহিত করার জন্য মহামায়ার রূপ ধারণ করলেন। মধু ও কৈতভ মহাকালী দ্বারা মন্ত্রমুগ্ধ হলে বিষ্ণু তাদের হত্যা করেন।
ইউক্রেনের ভাষা
এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।
কালী
ইতিহাস
পরবর্তী অধ্যায়ে, কালী দ্বারা ধ্বংস হওয়া দুই অসুরের কাহিনী পাওয়া যাবে। চন্দ ও মুন্ডা দেবী দুর্গাকে আক্রমণ করে। দুর্গা এমন ক্রোধের সাথে প্রতিক্রিয়া জানায় যার ফলে তার মুখ কালো হয়ে যায়, যার ফলে কালী তার কপাল থেকে বেরিয়ে আসে। কালীর চেহারা গাঢ় নীল, নিমজ্জিত চোখ এবং পরনে বাঘের চামড়ার শাড়ি এবং অসুরের মাথার মালা। তিনি অবিলম্বে দুই অসুর পরাজিত করেন। পরবর্তীতে একই যুদ্ধে, অসুর রক্তবীজ অপরাজিত থাকে কারণ তার রক্তের প্রতিটি ফোঁটা মাটিতে পৌঁছানো থেকে নিজেকে পুনরুৎপাদন করার ক্ষমতা ছিল। অগণিত রক্তবীজ একের পর এক হাজির হয় যুদ্ধক্ষেত্রে। দেবী কালী অবশেষে মাটিতে পৌঁছানোর আগেই তার রক্ত ​​চুষে এবং অসংখ্য রক্তবীজের শরীরের রক্ত পান করে(যাতে এক ফোঁটা রক্তও মাটিতে স্পর্শ না হয়) তাকে পরাজিত করে। কিন্সলে লিখেছেন যে দেবী কালী " দেবী দুর্গার মূর্ত ক্রোধ, তার মূর্ত ক্রোধ" প্রতিনিধিত্ব করে।
অন্যান্য মূল কাহিনী পার্বতী ও শিবের সাথে জড়িত। পার্বতীকে সাধারণত সৌম্য ও বন্ধুত্বপূর্ণ দেবী হিসাবে চিত্রিত করা হয়। লিঙ্গ পুরাণ বর্ণনা করে যে, শিব পার্বতীকে দারুকাসুরকে পরাজিত করতে বলেছিলেন, যিনি বর পেয়েছিলেন যা শুধুমাত্র কোন মহিলাই তাকে হত্যা করতে পারে। পার্বতী শিবের দেহের সাথে মিলিত হন, দারুকা এবং তার বাহিনীকে পরাজিত করতে কালী রূপে পুনরাবির্ভূত হন। তার রক্তচাপ নিয়ন্ত্রণের বাইরে চলে যায়, শিব হস্তক্ষেপ করলেই শান্ত হয়। বামন পুরাণে পার্বতীর সাথে কালীর সম্পর্কের ভিন্ন সংস্করণ রয়েছে। যখন শিব পার্বতীকে কালী, "গাঢ় নীল" বলে সম্বোধন করেন, তখন তিনি অত্যন্ত ক্ষুব্ধ হন। পার্বতী তার কালো বর্ণ হারানোর জন্য তপস্যা করেন এবং গৌরী হন, সোনালী। তার গাঢ় আবরণ হয়ে ওঠে কৌশিকী, যিনি ক্রুদ্ধ হয়ে কালীকে সৃষ্টি করেন। কালী, পার্বতী ও শিবের মধ্যে সম্পর্ক সম্পর্কে, কিন্সলে লিখেছেন যে: "শিবের সম্পর্কে, তিনি [কালী] পার্বতীর বিপরীত ভূমিকা পালন করতে দেখা যাচ্ছে।পার্বতী শিবকে শান্ত করেন, তার অসামাজিক বা ধ্বংসাত্মক প্রবণতাকে প্রতিহত করে; তিনি তাকে ঘরোয়াতার মধ্যে নিয়ে আসেন এবং তার মৃদু দৃষ্টিতে তাকে তার তান্ডব নৃত্যের ধ্বংসাত্মক দিকগুলিকে সংযত করার জন্য অনুরোধ করেন। কালী হলেন শিবের "স্ত্রী" যেমনটি ছিল, তাকে উত্তেজিত করে এবং তার পাগল, অসামাজিক, বিঘ্নিত অভ্যাসের জন্য উৎসাহিত করে। তিনি কখনই কালী নন যিনি শিবকে বশ করেন, তবে শিবকে অবশ্যই কালীকে শান্ত করতে হবে।"
কিংবদন্তি
হিন্দু মহাকাব্য মহাভারতের ১০.৮.৬৪ শ্লোকে কালী আবির্ভূত হয়েছে। তাকে বলা হয় কালরাত্রি (আক্ষরিক অর্থে, "গাঢ় নীল রাত্রি") এবং স্বপ্নে পাণ্ডব সৈন্যদের কাছে দেখা যায়, শেষ পর্যন্ত, দ্রোণের পুত্র অশ্বত্থামার আক্রমণের সময় তিনি যুদ্ধের মধ্যে উপস্থিত হন। ইনি যুদ্ধে নিহত যোদ্ধৃবর্গ ও পশুদের আত্মা বহন করেন। এছাড়াও মহাভারতে ভদ্রকালীর উল্লেখ আছে, তিনি দেবী আদিশক্তি পার্বতীর রূপ। আবার হরিবংশ গ্রন্থে কালী নামে এক দানবীর উল্লেখ পাওয়া যায়।
রক্তবীজ ধ্বংসকারিণী
মার্কণ্ডেয় পুরাণে ৮৭, ৮৮,৮৯ তম কালীর আবির্ভাব, চণ্ডমুণ্ড ও রক্তবীজ বধের কাহিনী রয়েছে। এর মধ্যে রক্তবীজ বধের কাহিনী রোমহর্ষক। রক্তবীজ শুম্ভ-নিশুম্ভের অন্যতম সহচর, এই ভয়ঙ্কর মায়াবী অসুরের রক্তবিন্দু ভূমি স্পর্শ করলেই তা থেকে অবিকল আর এক অসুরের জন্ম হত। চণ্ড-মুণ্ড নিহত হতে অসুরসেনা যখন ক্ষীণবল ও হতোদ্যম, তখন রক্তবীজ দেবী চণ্ডিকা, মাতৃকা ও দেবীবাহিনীকে বীরবিক্রমে প্রত্যাঘাত করে। প্রতিটি রক্তবিন্দু থেকে এক একটি অবিকল দুর্ধর্ষ অসুর, এভাবে অল্প সময়েই রক্তবীজের প্রতিলিপি ঐ অসুরদের এক বিরাট বাহিনী গড়ে ওঠে। চণ্ডিকা তখন চামুণ্ডা কালীকে বলেন:
"'' তান্ বিষণ্নান্ সুরান্ দৃষ্ট্বা চণ্ডিকা প্রাহসত্ত্বরা। উবাচ কালীং চামুণ্ডে বিস্তারং বদনং কুরু।। মচ্ছস্ত্রপাতসম্ভূতান্ রক্তবিন্দুন্ মহাসুরান্। রক্তবিন্দোঃ প্রতীচ্ছ ত্বং বক্ত্রেণানেন বেগিতা।। ভক্ষয়ন্তী চর রণে তদুৎপন্নান্ মহাসুরান্। এবমেষ ক্ষয়ং দৈত্যঃ ক্ষীণরক্তো গমিষ্যতি।।
- (রক্তবীজের বাড়বাড়ন্তে) দেবকুল ভীত-বিষণ্ণ হলে মহামায়া চণ্ডিকা সহাস্যে কালীকে ত্বরিতে বল্লেন -" হে চামুণ্ডে! বদন বিস্তার কর। আমার শস্ত্রাঘাতে রক্তবীজ ও তার রক্তজাত অসুরদের রক্তপাত নিবারণ করতে তুমি তা ভূপতিত হওয়ার পূর্বেই পান কর, আর এই দুর্দান্ত অসুরদের ভক্ষণ করতে করতে এ রণক্ষেত্রে বিচরণ কর। (রক্তবীজ) দৈত্য রক্তশূন্য হলেই তার নিধন সম্ভব হবে"। ''"
চামুণ্ডা সে প্রস্তাবমত রক্তবীজকুলের রক্তপান ও তাদের ভক্ষণ করতে করতে যুদ্ধক্ষেত্রে বিচরণ করতে থাকেন। এতে কিছুক্ষণেই মূল রক্তবীজ রক্তশূন্য হয়ে পড়লে চণ্ডিকা শূলাঘাতে তাঁকে বধ করেন।
দেবীমাহাত্ম্য বা শ্রীশ্রী চণ্ডীর সংস্করণে, কালীকে মাতৃকা এবং দেবীর শক্তি হিসেবে বর্ণনা করা হয়েছে । তিনি চামুণ্ডা, অর্থাৎ চণ্ড ও মুণ্ড নামক অসুরদ্বয়ের সংহন্ত্রী। চামুণ্ডা কালীর অন্যতম রূপভেদ।  তান্ত্রিক কালী কুল শাক্তধর্মে, কালী হলেন সর্বোচ্চ দেবী এবং তিনি সমস্ত দেবীর উৎস। যোগিনী তন্ত্রে, কালী কোলাসুর ও ঘোরাসুরকে হত্যা করেন।
রূপভেদ
তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। তোড়লতন্ত্র অনুসারে, কালী নয় প্রকার। যথা: দক্ষিণাকালী, কৃষ্ণকালী, সিদ্ধকালী, গুহ্যকালী, শ্রীকালী, ভদ্রকালী, চামুণ্ডাকালী, শ্মশানকালী ও মহাকালী।
মহাকাল সংহিতার অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধনকালী, সিদ্ধিকালী, চণ্ডিকালিকা।
অভিনব গুপ্তের তন্ত্রালোক ও তন্ত্রসার গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী।
জয়দ্রথ যামল গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালী, ধনদাকালী, রমণীকালী, ঈশানকালী, জীবকালী, বীর্যকালী, প্রজ্ঞাকালী ও সপ্তার্ণকালী।
মহাকাল সংহিতা অনুসারে মা কালীর আবার নব রূপের পরিচয় পাওয়া যায়। যেমন কালকালী কঙ্কালকালী, চিকাকালী এমন সব রূপের পরিচয় পাওয়া যায়।
এছাড়াও বিভিন্ন মন্দিরে ব্রহ্মময়ী, আনন্দময়ী, ভবতারিণী ইত্যাদি নামেও মা কালীর পূজা বা উপাসনা করতে দেখা যায়।
হিন্দুধর্মে কালীকে বিভিন্ন তত্ত্বজ্ঞানীগণ অদ্বৈতবাদে চিন্তা করেছেন। ড. মহানামব্রত ব্রহ্মচারীর লেখা " জগজ্জননী কালীমাতার তত্ত্ব " নামক একটি ছোট্ট বইতে তিনি শাক্ত বৈষ্ণব মিলনের একটি অসাধারণ রেফারেন্স দিয়েছেন বৈষ্ণব শিরোমণি ষড় গোস্বামীর অন্যতম শ্রীজীব গোস্বামীর লেখা থেকে (পৃষ্ঠা -১১)
যঃ কৃষ্ণঃ সৈব দুর্গা স্যাৎ
যে কৃষ্ণ, সেই দুর্গা এবং যিনি দুর্গা তিনিই কৃষ্ণ।
আখো মসজিদ
আখো মসজিদ (ახოს ჯამე) দক্ষিণ-পশ্চিম জর্জিয়ার স্বায়ত্তশাসিত অঞ্চল আদজারায় অবস্থিত একটি মসজিদ। এটি ১৮১৮ সালে নির্মাণ করা হয়। এটি আদজারায় প্রাচীনতম মসজিদ। মসজিদটি উসমানীয় সাম্রাজ্যের স্থাপত্যশৈলী এবং স্থানীয় জর্জিয়ান স্থাপত্যের সংমিশ্রণের জন্য পরিচিত।
ইতিহাস
আখো মসজিদটি আদজারার কেদা পৌরসভায় অবস্থিত। এটি নামী গ্রামের একটি পুরানো কবরস্থানের পাশে অবস্থিত। ১২৩৩ খ্রিস্টাব্দে অঞ্চলটি অটোমান সাম্রাজ্যের অংশ থাকাকালীন সময়ে মসজিদটি লাজ কারিগর উস্তা হুসেন নির্মাণ করেছিলেন।সোভিয়েত শাসনামলে মসজিদটিকে বাতুমির আদজারা স্টেট মিউজিয়ামে পরিণত করা হয়। সোভিয়েত শাসনের অবসান হলে মসজিদটি ১৯৯০ এর দশকে প্রার্থনার জন্য উন্মুক্ত করে দেওয়া হয়।
অতেলি
অতেলি (Ateli) ভারতের হরিয়ানা রাজ্যের মহেন্দ্রগড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৯ মিটার (৯৮০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আতেলি শহরের জনসংখ্যা হল ৫৬৭১ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে অতেলি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নারায়ণী দেবী
নারায়ণী দেবী মধ্য প্রদেশ রাজ্য থেকে একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার মণ্ডলা বিধানসভা কেন্দ্রের প্রতিনিধিত্ব করেছিলেন।
এয়ারবাস এ৩১৮
অন্যান্য সকল এয়ারবাস এ৩২০ পরিবারের বৈকল্পিকের সঙ্গে উড়োজাহাজটি একটি সাধারণ টাইপ রেটিং ভাগভাগি করে, যার ফলে বিদ্যমান এ৩২০ পরিবারের বিমানচালকদের অতিরিক্ত প্রশিক্ষণের প্রয়োজন ছাড়াই বিমান চালানোর অনুমতি দেওয়া। এটি খাড়া অ্যাপ্রোচ পরিচালনার জন্য ইউরোপীয় এভিয়েশন সেফটি এজেন্সি দ্বারা প্রত্যয়িত বৃহত্তম বাণিজ্যিক বিমান, লন্ডন সিটির মতো বিমানবন্দরে উড়ানের অনুমতি প্রাপ্ত।
এ৩১৮ ২০০৩ সালের জুলাই মাসে ফ্রন্টিয়ার এয়ারলাইন্সের সঙ্গে পরিষেবাতে প্রবেশ করে। অন্যান্য এয়ারবাস এ৩২০ পরিবারের বৈকল্পিকের সাপেক্ষে, এটি মোট ৮০ টি বিমানের ক্রয় আদেশ সহ অল্প সংখ্যায় বিক্রি হয়েছে এবং ২০২১ সালের ৩০শে নভেম্বর পর্যন্ত ক্রয় আদেশ খালি ছিল। এয়ার ফ্রান্স এয়ারবাস এ৩১৮-এর বৃহত্তম পরিচালনাকারী ছিল। এই বিমানের শূন্য সংখ্যক দুর্ঘটনা নথিভুক্ত রয়েছে।
নকশা
এয়ারবাস এ৩১৮ হল একটি প্রত্যাহারযোগ্য তিন চাকাত্তয়ালা ল্যান্ডিং গিয়ার সহ একটি ছোট বাণিজ্যিক সংকীর্ণ-দেহ (একক-আইল) বিমান এবং দুটি উইং পাইলন-মাউন্ট করা টার্বোফ্যান ইঞ্জিন দ্বারা চালিত। এ৩১৮-এর জন্য দুটি সরবরাহকারী টার্বোফ্যান ইঞ্জিন সরবরাহ করে, সরবরাহকারী সংস্থাদুটি হল সিএফএম৫৬-৫বি ইঞ্জিন সহ সিএফএম ইন্টারন্যাশনাল ও পিডব্লিউ৬০০০ ইঞ্জিন সহ প্র্যাট অ্যান্ড হুইটনি। এটি একক উল্লম্ব স্টেবিলাইজার ও রুডার যুক্ত একটি প্রচলিত টেল ইউনিট সহ একটি নিম্ন-পাখার ক্যান্টিলিভার মনোপ্লেন।
সামগ্রিকভাবে, এ৩১৮ বিমানটি এ৩২০-এর থেকে ছয় মিটারের বেশি খাটো ও প্রায় ৩ টন (৬,৬০০ পাউন্ড) হালকা। এটিতে হ্রাসকৃত বাহুর ক্ষতিপূরণ হিসাবে একটি বড় উল্লম্ব স্টেবিলাইজার রয়েছে। যদিও প্রাথমিক ধারণাসমূহ বোয়িং ৭৩৭-৩০০-শৈলীযুক্ত পৃষ্ঠীয় পাখনা সম্প্রসারণের সঙ্গে বিমানটিকে চিত্রিত করেছিল, চূড়ান্ত নকশায় একটি পাখনার ডগা সম্প্রসারণ অন্তর্ভুক্ত করা হয়েছিল, যা এটিকে অন্যান্য এ৩২০ বৈকল্পিকের তুলনায় ৭৫ সেন্টিমিটার (৩০ ইঞ্চি) লম্বা করে তোলে। অন্যান্য বৈকল্পিকে প্রশিক্ষিত বিমানচালক অতিরিক্ত কোনো শংসাপত্র ছাড়াই এ৩১৮ বিমান উড়াতে সক্ষম, কারণ এতে একটি সাধারণ ফ্লাইট ডেক ও এর ভগিনী বিমানের মতো একই ধরনের রেটিং রয়েছে। এ৩১৮-কে এ৩১৮-১০০ হিসাবেও উল্লেখ করা হয়।
এ৩১৮ বিমানটি ৫৯ টন (৫৮ দীর্ঘ টন; ৬৫ সংক্ষিপ্ত টন) ও ২,৭৫০ কিলোমিটার (১,৪৮০ মাইল) উড়ান পরিসীমার ভিত্তি মডেল থেকে ৬৮ টন (৬৭ দীর্ঘ টন; ৭৫ সংক্ষিপ্ত টন) ও ৬,০০০ কিলোমিটার (৩,২০০ মাইল) উড়ান পরিসীমার সংস্করণ সহ বিভিন্ন প্রকারের সর্বোচ্চ উড্ডয়ন ওজনের (এমটিওডব্লিউ) সঙ্গে উপলব্ধ। সিএফএম৫৬-৫বি৮/পি ইঞ্জিন দিয়ে সজ্জিত হলে, এ৩১৮ একটি ৫৬,০০০ কেজি বা ৬৮,০০০ কেজি (১,২৩,০০০ বা ১,৫০,০০০ পাউন্ড) এমটিওডব্লিউ-এর সঙ্গে উপলব্ধ হয়। সিএফএম৫৬-৫বি৯/পি ইঞ্জিন দিয়ে সজ্জিত হলে, এ৩১৮ একটি ৫৯,০০০ কেজি বা ৬৮,০০০ কেজি (১,৩০,০০০ বা ১,৫০,০০০ পাউন্ড) এমটিওডব্লিউ-এর সঙ্গে উপলব্ধ হয়। এটিকে স্বল্প এমটিওডব্লিউ বৈশিষ্ট্য আঞ্চলিক রুটসমূহে অর্থনৈতিকভাবে পরিচালনা করতে সক্ষম করে, যখন উড়ান পরিসীমা পরিত্যাগ করে এবং এটিকে উচ্চতর এমটিওডব্লিউ বৈশিষ্ট্য প্রান্তিক রুটে এ৩২০ পরিবারের অন্যান্য সদস্যদের পরিপূরক করার অনুমতি দেয়। এ৩১৮-এর হালকা ওজন এটিকে এ৩২০-এর চেয়ে ১০% বেশি কার্যক্ষম উড়ান পরিসীমা প্রদান করে, বিমানটি এমন কিছু রুটে পরিচালনার করার অনুমতি দেয় যা এ৩২০ বিমান করতে অক্ষম হবে: উদাহরণস্বরূপ- লন্ডন–নিউইয়র্ক, পার্থ–অকল্যান্ড ও সিঙ্গাপুর–টোকিও।
খাড়া অভিগমন ক্ষমতা
thumb|left|[[লন্ডন সিটি বিমানবন্দর|লন্ডন সিটি বিমানবন্দরে এল২ ও আর২ প্লাগযুক্ত দরজা সহ ব্রিটিশ এয়ারওয়েজের এয়ারবাস এ৩১৮।]] thumb|right|[[জন এফ. কেনেডি আন্তর্জাতিক বিমানবন্দর|নিউ ইয়র্ক জেএফকে বিমানবন্দরে ব্রিটিশ এয়ারওয়েজের এয়ারবাস এ৩১৮।]]
ইউরোপিয়ান এভিয়েশন সেফটি এজেন্সি (ইএএসএ) ২০০৬ সালের মার্চ মাসে এয়ারবাস এ৩১৮ বিমানে একটি পরিবর্তিত নিয়ন্ত্রণ সফ্টওয়্যার বর্ধিতকরণ প্রত্যয়িত করেছে, যা বিমানটিকে খাড়া অভিগমন সম্পাদন করার অনুমতি দেওয়ার জন্য নকশা করা হয়েছে। উড়োজাহাজটি খাড়া অভিগমন পরিচালনার জন্য ইএএসএ দ্বারা প্রত্যয়িত বৃহত্তম বাণিজ্যিক বিমান। ক্রু দ্বারা স্ট্রীপ অ্যাপ্রোচ ফাংশন নির্বাচন করা হলে বিমানটি অবতরণ কনফিগারেশনে থাকা অবস্থায় অতিরিক্ত টেনে আনতে কিছু স্বয়ংক্রিয় স্পয়লার প্যানেলের মাধ্যমে সফ্টওয়্যারটি বিমানের নিয়ন্ত্রণ আইন সংশোধন করে। এটি ক্রুদের বিকল্প শ্রবণ সতর্কতা প্রদান করে এবং অবতরণের সময় ১২০ (৩৭ মিটার) ফুটের কম দূরত্বে স্বয়ংক্রিয়ভাবে স্পয়লার স্থাপনার পরিবর্তন করে। বিমানটিকে খাড়া অভিগমন পদ্ধতি ৫.৫° অবধি অবতরণ কোণে অভিগমন সম্পাদন করতে দেয়, যা সাধারণ অভিগমনেরর জন্য আদর্শ কোণ ৩°-এর বিপরী।
লন্ডন সিটি বিমানবন্দরে অবতরণের মাধ্যমে বিমানের খাড়া অভিগমন ও ছোট রানওয়ের কার্যকারিতা প্রমাণ করার জন্য ২০০৬ সালের মে মাসে একটি পরীক্ষামূলক উড়ান পরিচালিত হয়েছিল, যেখানে এই ধরনের খাড়া অভিগমনের প্রয়োজন হয়। পরীক্ষামূলক উড়ানটি উক্ত বিমানবন্দরে সীমিত কৌশল ও পার্কিংয়ের জায়গার সঙ্গে বিমানের সামঞ্জস্যতা নিশ্চিত করেছে।
প্রয়োগগত ইতিহাস
যদিও এ৩২০ পরিবারের বিমানের যন্ত্রাংশের চূড়ান্ত সংযোজন ফ্রান্সের তুলুসে; জার্মানির হামবুর্গ; চীনের থিয়েনচিন; ও যুক্তরাষ্ট্রের অ্যালাবামার মোবাইলে সংঘটিত হয়, এয়ারবাস এ৩১৮-এর যন্ত্রাংশের চূড়ান্ত সংযোজন জার্মানির হামবুর্গে সংঘটিত হয়। এয়ারবাস এ৩১৮-এর প্রথম উড়ানটি ২০০২ সালের ১৫ই জানুয়ারি হামবুর্গের ফিঙ্কেনওয়ার্ডার এয়ারফিল্ড থেকে শুরু হয়েছিল। ফ্রন্টিয়ার এয়ারলাইন্সের নিকট ২০০৩ সালের ২২শে জুলাই প্রথম গ্রাহক সরবরাহ শুরু করা হয়েছিল। সরকার, নির্বাহী ও ব্যক্তিগত জেট এবং অপ্রকাশিত পরিচালনাকারী ছাড়াও ৬৭ টি এ৩২০ পাঁচটি বিমান সংস্থার সঙ্গে ২০১৭ সালের ৩০শে সেপ্টেম্বর পর্যন্ত পরিষেবাতে নিয়োজিত ছিল। বিমানসংস্থার পরিষেবা থেকে অবসর নেওয়া বেশিরভাগ এ৩১৮ বিমানের ইঞ্জিন ও উপাদানসমূহ পুরো বিমানের চেয়ে বেশি মূল্যবান হওয়ার কারণে বাতিল করা হয়েছে। ফ্রন্টিয়ার এয়ারলাইন্স প্রথম গ্রাহক ছিল, যারা ২০০৩ সাল থেকে ২০০৭ সালের মধ্যে এ৩১৮ বিমান ক্রয় করেছিল, তারা তাদের শেষ এ৩১৮ বিমানকে ২০১৩ সালের মধ্যে অবসর দিয়েছিল।
পরিচালনাকারী
২০২১ সালের নভেম্বর পর্যন্ত, এয়ারবাস এ৩১৮-এর পরিচালনাকারীরা হল:
ক্রয়াদেশ ও সরবরাহ
২০১৭ সালের সেপ্টেম্বর মাস শেষ পর্যন্ত তথ্য। ২০১৭ সালের ৭ই অক্টোবর হালনাগাদ করা হয়েছে।
ব্যাটম্যান: আরকাম অ্যাসাইলাম
ব্যাটম্যান: আরকাম অ্যাসাইলাম ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর।
আরকাম অ্যাসাইলাম অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন।
সিম্ফোনিক মেটাল
থাম্ব|নাইটউইশ একটি সিম্ফোইক মেটাল ব্যান্ড সিম্ফোনিক মেটাল হলো এক প্রকার হেভি মেটাল সঙ্গীত যার সিম্ফোনিক উপাদান থাকবে; যা শাস্ত্রীয় সঙ্গীত অথবা প্রোগ্রেসিভ রক থেকে সংগৃহীত এবং এমন একটা ধরন সৃষ্টি করবে যা উভয়ের আমেজ বহন করবে, যেমন-অপেরার গায়িকার মতো মেয়ে মূল ভোকাল, বাদ্যযন্ত্র নানা ধরনের হবে শুধুমাত্র ইলেকট্রিক গিটারের ওপর নির্ভরশীল হবে না, অ্যাকুস্টিক গিটার ও নানা প্রকারের কি-বোর্ড ব্যবহৃত হবে, অসামঞ্জস্যপূর্ণ মিটার ব্যবহৃত হবে যেমন-৫/৪ এবং ৭/৮, ক্ল্যাসিক্যাল থিম ব্যবহার করা যেতে পারে এবং অবশ্যই থাকবে হেভি মেটাল পাওয়ার রিফ।
সিম্ফোনিক মেটালের মূল অনুপ্রেরণা হলো শাস্ত্রীয় সঙ্গীত, গোথিক মেটাল এবং পাওয়ার মেটাল।কি-বোর্ড এখানে মূল ভূমিকা পালন করে। কি-বোর্ডের অংশগুলো থাকে খুব জটিল ও কারিগরিভাবে কঠিন যেখানে ক্ল্যাসিক্যাল ধরনের ও অর্কেস্টাল আমেজ থাকে, আর অন্যান্য বাদ্যযন্ত্রের অংশ অপেক্ষাকৃত সহজ থাকে। এ ধরনের ব্যান্ডগুলোতে মূলত মেয়ে ভোকাল থাকে যাকে তাদের প্রচারের কাজে ব্যবহার করা হয়ে থাকে। সোপরানো ধরনের মেয়ে ভোকালই মূলত ব্যবহার করা হয়। গোথিক মেটালের মতো এখানে পুরুষ দ্বিতীয় ভোকাল ব্যবহার করা হয়ে থাকে, যে ডেথ মেটালের ভোকালের মতো গর্জনশীল হলেও হতে পারে।আরও চাইলে ব্যাকআপ ভোকাল হিসেবে গির্জার গায়কদলও ভাড়া করা যেতে পারে। সিম্ফোনিক পাওয়ার মেটাল-এ ছেলে ভোকাল বেশি পাওয়া যায়। গোথিক মেটালের মতো সিম্ফোনিক মেটালে রক ও মেটাল ধরনের সঙ্গীতের সংশ্লেষণ করা হয়ে থাকে, যেখানে ব্ল্যাক মেটাল, ডেথ মেটাল, পাওয়ার মেটাল ও প্রোগ্রেসিভ মেটাল উপাদান প্রায়ই ব্যবহার করা হয়ে থাকে।
সিম্ফোনিক মেটালের মূল পাওয়া যায় প্রাথমিক ব্ল্যাক মেটাল ও ডেথ মেটাল ব্যান্ডগুলোতে, যারা তাদের গানে কিছু সিম্ফোনিক উপাদান ব্যবহার করেছিল। নাইটউইশ এবং উইথইন টেম্পটেশন উভয় ব্যান্ডই ১৯৯৭ সালে প্রথম অ্যালবাম বের করে। উইথইন টেম্পটেশন গোথিক মেটালের মাধ্যমে বেশি প্রভাবিত,অন্যদিকে নাইটউইশ পাওয়ার মেটালের মাধ্যমে বেশি প্রভাবিত।কিন্তু তাদের উভয়ের সিম্ফোনিক মেটালের একটি গুরুত্বপূর্ণ উপাদান শক্তিশালী মহিলা মূল গায়িকা আছে এবং তাদের ক্ল্যাসিক্যাল প্রভাবিত কি-বোর্ড বাজনা আছে। ২০০০ সহস্রাব্দের প্রথম দিকে কিছু নতুন সিম্ফোনিক মেটাল ব্যান্ড আলোচনায় চলে আসে যেমন-রেইন ফেল উইথইন, আফটার ফরএভার, এপিকা, হ্যাগার্ড ও ইডেন ব্রিজ, তাদের সবারি বৈশিষ্ট্যপূর্ণ কি-বোর্ড বাজনা ও মেয়ে ভোকাল আছে। সিম্ফোনিক মেটাল শব্দটা ব্যবহার করা যেতে পারে কোন ব্যান্ডের শুধুমাত্র একটা গান বা একটা অ্যালবামের ক্ষেত্রেও যদিও তারা হয়তবা প্রথমদিকের ডেথ মেটাল, ডুম মেটাল, গোথিক মেটাল, পাওয়ার মেটাল বা ব্ল্যাক মেটাল ব্যান্ড। সিম্ফোনিক মেটাল মূলত উত্তর ও মধ্য ইউরোপে জনপ্রিয়। সিম্ফোনিক ব্ল্যাক মেটালে একই ধরনের উপাদান থাকে মেলোডিক ব্ল্যাক মেটালের মতো; তবে কি-বোর্ড বাজনা ও যন্ত্রপাতি মূলত ব্যবহার করা হয় সিম্ফোনিক বা ক্ল্যাসিক্যাল মিউজিকের মতো।
আগর (দ্ব্যর্থতা নিসরন)
অ্যাগার হলো জেলির মতো পদার্থ। এটি রন্ধনে এবং অণুজীববিজ্ঞানের কাজে ব্যবহার হয়।
আগর দ্বারা নিম্নোক্ত বিষয়গুলি নির্দেশিত হতে পারে:
নট
পৌরানিক নর্সে, নট (Nótt) (প্রাচীন নর্স "নাইট" বা রাত ) হল রাতের মূর্তিস্বরূপ হয়ে আসা থরের নানী। ইডার কবিতা ও প্রবন্ধ উভয় বিষয়ে ত্রয়োদশ শতকের পূর্বের ঐতিহ্যগত উৎস সংকলিত হয়েছে, যা স্নরি স্টুরলাসনের মাধ্যমে ত্রয়োদশ শতাব্দীতে লিখিত হয়েছে। পরে নটকে কন্যা হিসেবে নরভি  নামের একটি চিত্রের সঙ্গে তালিতাভুক্ত করা হয় এবং ঘোড়া হরিমফাক্সির সাথে যুক্ত করা হয়। যে প্রবন্ধেটিতে নটির তিনটি বিবাহের কথা উল্লেখ করা হয়। নটি তার তৃতীয় বিবাহ করেন ঈশ্বর ডেলিনগার কে এবং তার সেই সংসারে ডাগর নামে এক পুত্র সন্তান জন্মগ্রহণ করে। যদিও তার অবতার দিনে (কিছু পাণ্ডুলিপি বৈচিত্রপূর্ণ তালিকায় প্রকাশ করছে যে, জারো ছিলেন ডেলিনগারের স্ত্রী এবং ডাগরের মা)। পরিচিত বিশেষ্য রূপে প্রাচীন নর্স সাহিত্যতে নট শব্দটি সবচেয়ে বেশি ব্যবহৃত শব্দ।
কাব্যিক ইডা
ভাফপরুনিসমা (Vafþrúðnismál), কবিতার ২৪ স্তবকে ঈশ্বর ওডিন (গাজনার ছদ্ম নাম) জটুনন ভাফপরুনির (jötunn Vafþrúðnir) কে জিঙ্গাসা করেন দিন কোথায থেকে আসে? আর রাত ও তার জোয়ার কোথায় থাকে? কবিতার ২৫ তম স্তবকে ভাফপরুনি উত্তর প্রদান করেন: ভাফপরুনিসমাকবিতার ১৪ তম স্তবকে আছে, ওডিন বলেন ঘোড়া হরিমফাক্সি (Hrímfaxi) দয়াময় দেবতাদেকে স্বপক্ষে প্রতি রাতে আহবান করে। আর প্রত্যুষে উপত্যকা থেকে যত শিশির তার কাছে আসে সেগুলোকে আসতে দেয়। আলভিসমাল কবিতার৩০ তম স্তবকে আছে, ঈশ্বর থর বামন  আলভিসকে জিঙ্গাসা করেন কোন রাতকে একত্রে নয়টি রাজ্য বলা হয় যে রাতে নারফির জন্ম? আলভিস জবাব দেন, যে রাত মানবজাতি নিকট "নাইট" দেবতাদের নিকট "অন্ধকার" ছদ্মবেশীর নিকট "অলৌকিক ক্ষমতা", "জটসন" আলোহীনদের নিকট, ইভিলের নিকট "আনন্দের ঘুম"। তখন ডাভের তার স্বপ্নের কথা বলেন নিউরেন(অর্থাৎ স্বপ্নের দেবী)।
সিগরড্রিফুমল, ভালকারি ও সিগরড্রিফা এরপর নায়ক সিগার্ড তার অভিসাপের ঘুম ভাঙ্গান, আর তার নাম জিঙ্গাসা করেন, আর তাকে একটি "স্মৃতি ড্রিংক" তৃণভূমি পূর্ণ একটি পানীয় শৃঙ্গ প্রদান করেন। এরপর একটি অসভ্য প্রার্থনা করেন। প্রার্থনার প্রথম চরণে তার "পুত্র ডাগর" এবং কন্যা নট" এর সত্যতা প্রমাণ করে।